

Na osnovu Uredbe o prodaji i davanju u zakup stvari u državnoj imovini („Sl.list CG“ 44/10) i Odluke o raspisivanju javnog poziva Odbora direktora Društva broj 335-1438 od 02.03.2023.godine raspisuje se

**JAVNI POZIV BROJ 03/23**

**za davanje u zakup poslovnog prostora prikupljanjem ponuda**

Predmet javnog poziva je davanje u zakup poslovnog prostora na I spratu Tržnice “Forum”, prikupljanjem ponuda i to:

1. **Poslovni prostor za obavljanje trgovinske djelatnosti - površine 393m².**

Minimalna cijena zakupa iznosi **4,20 eura/m² (bez obračunatog PDV-a).**

Sa najpovoljnijim ponuđačem zaključiće se ugovor na određeno vrijeme u trajanju od 3 godine, uz mogućnost produženja. U cijenu zakupa nijesu uračunati zavisni troškovi (električna energija, voda i dr.). Zakupnina se plaća mjesečno. Obaveza zakupca je da prostor prilagodi svojim potrebama (zatvaranje prostora koji koristi , postavljanje vrata i slično) .

**Ponuda mora biti dostavljena u štampanoj formi i treba da sadrži:**

* Ime i prezime, adresa stanovanja, matični broj, odnosno broj lične karte ili pasoša, broj telefona – za fizička lica,
* Naziv i sjedište, broj telefona–za pravna lica,
* Oznaku poslovnog prostora(naziv pijačnog objekta),
* Ponuđenu cijenu izraženu u eurima/m², na mjesečnom nivou;
* Broj žiro računa za vraćanje depozita;
* Pečat i potpis ovlašćenog lica za pravna lica,
* Potpis za fizička lica.

1. **Obaveza učesnika postupka**

* Učesnici postupka su u obavezi da dostave: potvrdu o registraciji iz Centralnog registra Privrednih subjekata za domaća, odnosno dokaz o registraciji nadležnog organa matične države stranog ponuđača za strana lica – za pravna lica.
* Učesnici postupka su dužni da kao garanciju učešća dostave dokaz o uplaćenom depozitu na žiro račun „Tržnice i pijace“ d.o.o. Podgorica, broj 535-20701-56, uz napomenu da se uplata vrši na ime „**depozit za učešće po javnom pozivu 03/23**“. Depozit se uplaćuje u iznosu od 200€.

Prvorangiranom ponuđaču iznos uplaćenog depozita će biti uračunat u mjesečni iznos zakupnine.

Sva priložena dokumentacija dostavlja se u original ili ovjerenoj kopiji.

Ponude se predaju u zatvorenim kovertama sa naznakom **„Za prikupljanje ponuda po javnom pozivu broj 03/23 – ne otvarati**”. Na koverti treba da stoje osnovni podaci o ponuđaču (ime i prezime/naziv i adresa/sjedište ponuđača).

Pravo učestvovanja po javnom pozivu nemaju ponuđači koji imaju neizmirene obaveze po osnovu ugovora o zakupu, prema ovom privrednom društvu.

Pojedinačna ponuda se može odnositi samo na jedan poslovni prostor. Za konkretan poslovni prostor isto lice može podnijeti samo jednu ponudu ili će se u suprotnom uzeti u obzir ponuda sa najvećom ponuđenom cijenom. Istim ponuđačem se smatra i pravno lice, ukoliko je osnivač ili izvršni direktor u pravnom licu, ako je kao fizičko lice dostavilo ponudu.

Neblagovremene, nepotpune i neuredne ponude neće se razmatrati.

1. **Kriterijum za izbor najpovoljnije ponude**

Ponuđena cijena ……............................................................................................100 bodova

Prvorangirana ponuda dobija 100 bodova, a ostale proporcionalni broj bodova u odnosu na prvorangiranu.

U slučaju da se dostave dvije ili više ponuda sa istom cijenom **prednost ima ponuda koja je prva protokolisana (zavedena na arhivi).**

Ukoliko prvorangirani ponuđač odustane, nema pravo na povraćaj depozita i u obavezi je da dostavi izjavu o odustajanju, a ugovor se zaključuje sa  drugorangiranim ponuđačem. Ukoliko drugorangirani ponuđač odustane, Javni poziv će se smatrati neuspjelim za konkretno prodajno mjesto. Učesnicima postupka koji nijesu uspjeli u postupku po javnom pozivu izvršiće se povraćaj uplaćenog depozita u roku od 30 (trideset) dana od dana sprovedenog postupka.

1. **Vrijeme i mjesto podnošenja ponuda**

Učesnici postupka dostavljaju ponude svakog radnog dana od 08.00 do 14.30 časova, zaključno sa 09.03.2023.godine do 10.00 časova neposrednom predajom na arhivi „Tržnice i pijace“ d.o.o. Podgorica, u ul.Oktobarske revolucije 124.

1. **Vrijeme i mjesto javnog otvaranja ponuda**

Javno otvaranje ponuda će se održati u upravnoj zgradi „Tržnice i pijace“ d.o.o. Podgorica, ulica  Oktobarske revolucije broj 124 dana 09.03.2023.godine u 10.05h.

Otvaranju ponuda mogu prisustvovati učesnici postupka ili ovlašćeni predstavnici.

1. **Rok za donošenje odluke i zaključenje ugovora**

Učesnici postupka biće obaviješteni o ishodu istog najkasnije u roku od 8 (osam) dana od dana otvaranja ponuda. Sa prvorangiranim ponuđačem zaključiće se ugovor o zakupu na određeno vrijeme. Prilikom zaključenja ugovora o zakupu, prvorangirani ponuđač je u obavezi da uplati depozit u visini jedne mjesečne zakupnine. Ukoliko prvorangirani ponuđač ne zaključi ugovor o zakupu, ne uplati depozit u visini jedne mjesečne zakupnine, gubi pravo na zakup poslovnog prostora i povraćaj depozita uplaćenog prilikom predaje ponude.

**Napomena:** Bliža obavještenja po osnovu javnog poziva, mogu se dobiti na broj telefona: 020 625 424 ili putem e-maila: pijacepg@t-com.me svakog radnog dana u periodu od 08.00-14.00 časova.